Maģijas veids, kas man patīk, un es esmu burvju mākslinieks,
ir maģija, kas izmanto tehnoloģijas,
lai radītu ilūzijas.
Es vēlētos jums parādīt kaut ko, pie kā es esmu strādājis.
Tā ir lietotne,
kura, manuprāt, būs noderīga māksliniekiem --
it sevišķi multimēdiju māksliniekiem.
Tā sinhronizē video
vairākos mobilo ierīču ekrānos.
Un es aizņēmos šos trīs iPod
no cilvēkiem šeit, publikā,
lai jums parādītu, ko es domāju.
Un es tos izmantošu, lai pastāstītu jums
nedaudz par savu mīļāko tēmu:
maldināšanu.
(Mūzika)
Viens no maniem mīļākajiem burvju māksliniekiem
ir Karls Džermains.
Viņam bija brīnišķīgs triks,
kurā jūsu acu priekšā,
uzziedēja rožu krūms.
Bet tā bija viņa taureņa radīšana,
kas bija pats skaistākais.
(Ieraksts) Diktors: Dāmas un kungi,
dzīves radīšana.
(Aplausi)
(Mūzika)
Marko Tempests: Kad viņam jautāja par maldināšanu,
viņš teica šo:
Diktors: Maģija ir vienīgā godīgā profesija.
Burvju mākslinieks apsola jūs piemānīt --
un viņš to izdara.
MT: Man patīk domāt par sevi kā par godīgu burvju mākslinieku.
Es izmantoju daudz triku,
kas nozīmē,
ka reizēm man jums ir jāmelo.
Tagad es jūtos par to slikti.
Bet cilvēki melo katru dienu.
(Zvans) Pagaidiet.
Meitene telefonā: Ei, kur jūs esat?
MT: Sastrēgumā. Es drīz būšu.
Jūs visi esat to darījuši.
(Smiekli)
Sieviete: Es būšu gatava pēc minūtes, mīļais.
Vīrietis: Tas ir tas, ko es vienmēr esmu vēlējies.
Sieviete: Tu izskaties lieliski.
MT: Mānīšanās,
tā ir neatņemama dzīves sastāvdaļa.
Aptaujas rāda,
ka vīrieši divreiz vairāk melo
nekā sievietes --
pieņemot, ka sievietes, kurām jautāja, teica patiesību.
(Smiekli)
Mēs mānāmies, lai gūtu labumu
un lai noslēptu savus trūkumus.
Ķīniešu ģenerālis Sun Dzi
teica, ka visi kari
balstījās uz mānīšanos.
Oskars Vailds
teica to pašu par romantiku.
Daži cilvēki
mānās naudas dēļ.
Spēlēsim spēli.
Trīs kārtis, trīs iespējas.
Diktors: Viens piecnieks jums dos 10, 10 dos jums 20.
Kur ir dāma?
Kur ir karaliene?
MT: Šī?
Atvainojiet. Jūs zaudējāt.
Labi, es jūs nemānīju.
Jūs mānījāt sevi.
Pašapmāns.
Tad mēs pārliecinām sevi,
ka meli ir patiesība.
Dažreiz ir grūti izšķirties.
Kaislīgi kāršu spēlētāji
ir pašapmāna eksperti.
(Spēļu automāta troksnis)
Viņi tic, ka var uzvarēt.
Viņi aizmirst par tām reizēm, kad zaudē.
Smadzenes prot ļoti labi aizmirst.
Slikta pieredze tiek ātri aizmirsta.
Slikta pieredze
ātri izgaist.
Tas ir tāpēc, ka šajā bezgalīgajā un vientuļajā kosmosā
mēs esam tik apbrīnojami optimistiski.
Mūsu pašapmāns
kļūst par pozitīvu ilūziju --
tāpēc filmas
spēj mūs ieraut neparastos piedzīvojumos;
tāpēc mēs noticam Romeo,
kad viņš saka, ka mīl Džuljetu;
un tāpēc atsevišķas notis mūzikā,
kad tiek spēlētas kopā,
kļūst par sonāti un atklājas nozīme.
Šī ir "Clair de Lune."
Tās komponists Debisī
teicis, ka māksla
ir vislielākais apmāns no visiem.
Māksla ir apmāns,
kas rada īstas emocijas --
meli, kas rada patiesību.
Un kad jūs atdodaties šim apmānam,
tas kļūst maģisks.
(Aplausi)
Paldies. Liels paldies.
(Aplausi)